په سري لنکا کې په ايسټر بريدونه د شام د باغز بدل ؤ، د داعش د مشر بيان
تندروه ډلې داعش د خپل مشر ابوبکر البغدادي يو ويډيو بيان جاري کړی چې پکې بغدادي وايي جګړې ته به دوام ورکوي او په خپلو پلويانو يې په شام او عراق د خلافت د نسکورولو د بدل اخيستو غږ کړی دی.
داعش ویلي دا ويډيو د ابوبکر البغدادي ده چې ۱۸ دقيقې (منټه) ده او د نامالومه ځای څخه خپره شوې ده. په ويډ‌يو کې ليدل کېدونکی تن چې ورسره دوه نور کسان دي او مخونه يې نه ښکاري دوي مني چې په شام کې يې په خپل واک کې وروستۍ علاقه باغز د لاسه ورکړې او په سري لنکا کې په ايسټر د بریدونو ستاينه کوي په کومو کې چې ۲۵۰ کسان وژل شوي وو. هغه ويلي ډله به يې جګړې ته دوام ورکوي او "د قيامت د ورځې پورې به جهاد روان وي ". د امریکې د دفاع او بهرنيو چارو وزارت او استخباراتي ادارو ويلي دوي په ويډیو خبر دي خو دا پخلی يې نه دی کړی چې په ويډیو کې موجود تن د داعش مشر دی. د بهرنیو چارو د وزارت وياند مايکل لېولي ويلي که د ويډيو پخلی کيږي چې دا د اعش مشر دی نو دا به د ۴۸ کلن بغدادي د کال ۲۰۱۴م د موصل په جومات کې د ويډيو وروسته لمړۍ ويډيو وي. له هغې وروسته به د بغدادي ډېر لږ غږيز پېغامونه راتله. د رويټرز ترمخه په سري لنکا کې بریدونو ته البغدادي د باغز د ماتې خوړو بدل اخيستل ويلي دي. امريکې ویلي د داعش خلافت په بشپړ ډول ختم کړی شوی دی. د بغدادي په اړوند څو ځله د هغه د مرګ يا ژوبلېدو خبرونه هم مخې ته راغلي دي خو که دا ويډیو رښتيا ګرځي د هغه د مرګ خبرونه به ناسم وګرځي. داعش په کال ۲۰۱۳م کې په شام او عراق کې جوړه شوې ډله ده او په ۲۰۱۴م کې يې د خپل سره خلافت اعلان کړی او ابوبکر البغدادي يې خليفه اعلان کړی ؤ. ملګرو ملتونو، امريکې او يورپي يونين داعش ترهګره ډله ګرځولې ده.